आंखों पर मोटा चश्मा और लंबी दाढ़ी, अमिताभ बच्चन को पहचानना हुआ मुश्किल...देखें Photo  
'गुलाबो सिताबो' में अमिताभ बच्चन का फर्स्ट लुक आया सामने
मजेदार लुक में हैं अमिताभ बच्चन
अमिताभ बच्चन को पहचानना हुआ मुश्किल
बॉलीवुड एक्टर अमिताभ बच्चन (Amitabh Bachchan) इन दिनों लगातार अपनी फिल्म की शूटिंग में बिजी चल रहे हैं. अमिताभ बच्चन जल्द ही अपकमिंग फिल्म 'ब्रह्मास्त्र' और 'गुलाबो-सिताबो' के जरिए पर्दे पर धमाल मचाते दिखाई देंगे. फिल्म 'गुलाबो-सिताबो' (Gulabo Sitabo) में बिग-बी बॉलीवुड एक्टर आयुष्मान खुराना (Ayushman Khurana) के साथ लीड रोल में हैं. हाल ही में फिल्म में अमिताभ बच्चन (Amitabh Bachchan) का लुक सामने आया है. अपने फर्स्ट लुक में अमिताभ बच्चन बहुत ही दिलचस्प लुक में नजर आ रहे हैं. अमिताभ बच्चन  (Amitabh Bachchan) को पहचानना भी मुश्किल हो रहा है. अमिताभ बच्चन के इस लुक को देखकर लग रहा है कि फिल्म 'गुलाबो-सिताबो' (Gulabo Sitabo) में उनका किरदार सबसे अलग और जबरदस्त होने वाला है. 
Unveiling Amitabh Bachchan's quirky character look from #GulaboSitabo... Costars Ayushmann Khurrana... Directed by Shoojit Sircar... 24 April 2020 release. pic.twitter.com/Tg2V678xSu

'गुलाबो-सिताबो' (Gulabo Sitabo) में अमिताभ बच्चन  (Amitabh Bachchan) का पहला लुक फिल्म समीक्षक तरण आदर्श ने अपने ट्विटर अकाउंट से शेयर किया है. अमिताभ बच्चन की आंखों पर मोटा चश्मा लगा हुआ है. साथ ही बड़ी सी नाक, सिर पर टोपी और साफा पहनकर बैठे बिग-बी का अंदाज उनकी दूसरी फिल्मों से बिल्कुल लग रहा है. इसके अलावा फोटो में अमिताभ बच्चन के हाव-भाव भी बेहद अलग और अजीब लग रहे हैं. उनके लुक को देखकर लगता है कि फिल्म में बिग-बी दिलचस्प रोल में दिखेंगे. फिल्म समीक्षक तरण आदर्श ने अमिताभ बच्चन का पहला लुक साझा करते हुए लिखा 'फिल्म में अमिताभ बच्चन का सबसे अलग किरदार.' 
बता दें कि फिल्म 'गुलाबो-सिताबो' (Gulabo Sitabo) को पीकू और विकी डोनर जैसी सुपरहिट फिल्में बनाने वाले शूजित सरकार डायरेक्ट कर रहे हैं. फिल्म 24 अप्रैल, 2020 में रिलीज होगी. अमिताभ बच्चन (Amitabh Bachchan) और आयुष्मान खुराना (Ayushman Khurana) की फिल्म 'गुलाबो सिताबो' के डायरेक्टर शूजित सरकार (Shoojit Sircar) ने कहा था 'मैं और जूही इस स्क्रिप्ट पर काफी समय से काम कर रहे थे...और हम सब जानते हैं कि जूही कोई स्टोरी लेकर आती हैं तो वह कुछ हटकर होती है. मैंने स्टोरी को तुरंत ही अमिताभ बच्चन और आयुष्मान खुराना से शेयर की. पीकू और विकी डोनर के बाद मैं चाहता था कि अमिताभ बच्चन और आयुष्मान खुराना दोनों एक साथ एक फिल्म में नजर आएं.'